**Par atbalstu daudzbērnu ģimenēm Ventspils valstspilsētas pašvaldībā**

1. **Bērna piedzimšanas pabalsts** – par1 bērnu ir 300 *euro*, bet, ja vienās dzemdībās dzimuši 2 bērni – 400 *euro* par katru bērnu, ja vienās dzemdībās dzimuši 3 vai vairāk bērni – 1500 *euro* par katru bērnu, ja viens no bērna vecākiem ir deklarējis dzīvesvietu Pašvaldībā bērna piedzimšanas dienā un pabalsta pieprasīšanas dienā, bet otrs bērna vecāks dzīvesvietu deklarē Pašvaldībā līdz pabalsta pieprasīšanas dienai.
2. **Braukšanas maksas atvieglojumi:**

* daudzbērnu ģimeņu vecākiem, kuru ģimenē ir no 3 līdz 5 apgādībā esošiem bērniem 50 % atlaide mēnešbiļetēm – maršrutos no Nr.1 - 13;
* daudzbērnu ģimeņu vecākiem un bērniem, kuru ģimenē ir 6 un vairāk apgādībā esoši bērni, 90 % atlaide mēnešbiļetēm – maršrutos no Nr.1 - 13;

1. **Pabalsts vakcinācijai pret ērču encefalītu -** bērniem līdz trīs gadiem ieskaitot, 100% apmērā, ja vakcinācija veikta Ventspilī SIA "Ziemeļkurzemes reģionālā slimnīca".
2. **Bezmaksas nodarbības** Ventspils Jaunrades namā, Zinātnes centrā “VIZIUM”, Ventspils Mākslas skolā un sporta skolā “Spars”.

**Pabalsti, kas tiek piešķirti tikai vērtējot ģimeņu materiālo stāvokli:**

* + **Līdzfinansējums ēdināšanas pakalpojumam** pirmsskolas un vispārējās izglītības iestādēs
  + **Ikgadējais pabalsts mācību līdzekļu iegādei, mācību gadu uzsākot**, izglītojamiem, kuri mācās pašvaldības pirmsskolas, vispārējās vai profesionālās vidējās izglītības iestādē.
  + **Atbalsts profesionālās ievirzes izglītības ieguvei** domāts kā studiju atbalsts jauniešiem vecumā no 15 līdz 25 gadiem, kuri pilna laika studijās apgūst profesionālo vidējo izglītību, arodizglītību vai augstāko izglītību.
  + **Atbalsts interešu izglītības ieguvei** Ventspils Mūzikas vidusskolā
* **Pabalsts vispārējās izglītības iestāžu absolventiem** 50,00 *euro* apmērā gadā.

**Pārējais pašvaldības sniegtais atbalsts:**

* Īslaicīga sociālā aprūpe un sociālā rehabilitācija institūcijā krīzes situācijā nonākušiem bērniem un ģimenēm ar bērniem;
* Dienas aprūpes centra pakalpojumi bērniem ar funkcionāliem traucējumiem, kuriem noteikta invaliditāte, un šo personu likumiskajiem pārstāvjiem;
* Ģimenes asistenta pakalpojums;
* Aprūpes pakalpojums nepilngadīgām personām ar invaliditāti dzīvesvietā.

**Piebilde no Latvijas Daudzbērnu ģimeņu apvienības:**

“Ja esat no blakus novada un Jums interesē šī novada pašvaldības sagatavotās atbildes, meklējot to <https://kustiba3plus.lv/svarigakais/> vai rakstiet mums uz [laiks.gimenei@gmail.com](mailto:laiks.gimenei@gmail.com) un mēs pārsūtīsim Jums interesējošās pašvaldības sagatavoto vēstuli.